ועדת הפנים ואיכות הסביבה, כנסת 16, פרוטוקול מספר 519, 2005-11-07 10:00

גאלב מג'אדלה: אנחנו שמחים לארח אתכם בדיון החשוב הזה.

גאלב מג'אדלה: דחינו את הדיון לאיזה חודש או חודשיים, כדי לאפשר לרשויות השונות ולמשרד הפנים לפעול בהמשך לשיחות שהיו לנו.

גאלב מג'אדלה: כולנו מסכימים שהמצב בכינרת הוא לא המצב שכולנו היינו רוצים לראות.

גאלב מג'אדלה: אנחנו גם מסכימים שאין כתובת אחת, מדובר במספר רשויות וגופים שצריכים לשלב ידיים כדי שהמצב הזה יתוקן.

גאלב מג'אדלה: גם בסיור שעשיתי, גם בשיחות שקיימתי כולנו היינו רוצים לראות מצב אחר - אני היום יכול לומר את זה - כולל אנשים שנמצאים על החוף שנמצאים במצב כזה או אחר.

גאלב מג'אדלה: ככה אני מתרשם.

גאלב מג'אדלה: השאלה איך אנחנו יכולים לשלב ידיים על מנת לתקן, לשפר, לשנות את המצב שכולנו לא רוצים אותו.

גאלב מג'אדלה: אנחנו רוצים לשמוע מכם היום, כי אנחנו רוצים להוציא מסקנות והמלצות.

גאלב מג'אדלה: אנחנו רוצים לעשות את זה על דעת כל הגורמים, כי אנחנו רוצים להצליח.

גאלב מג'אדלה: אנחנו לא רוצים עוד כותרת בעיתון.

גאלב מג'אדלה: אם אתם שמים לב, אני גם משנה את ההתייחסות מהדיון הראשון לדיון הזה ,כי למדנו שהמצב הזה הוא מצב של הרבה גורמים, לא גורם אחד.

גאלב מג'אדלה: כדי לתקן מצב שיש בו מורכבות של כמה גורמים ומוסדות ומערכות אנחנו צריכים לעשות את זה בשילוב ידיים.

גאלב מג'אדלה: זאת הדרך הכמעט יחידה.

גאלב מג'אדלה: כמובן שזה צריך להיעשות בצמוד לכל הוראות החוק.

גאלב מג'אדלה: לכם יש עניין.

גאלב מג'אדלה: אני לא צריך להגיד.

גאלב מג'אדלה: לכל מי שהגיע יש עניין, הוא לא רוצה את המצב הקיים, הוא רוצה לתקן.

גאלב מג'אדלה: כל אחד בדרך אחרת או שונה.

גאלב מג'אדלה: בואו נשמע ממשרד הפנים ומהמשרד לאיכות הסביבה מה הם חושבים.

דוד אוחיון: הכינרת הובאה לסדר היום מבחינה של לתת לה סדר עדיפות לאומי בנושא אכיפה.

דוד אוחיון: הכינרת קיימת מאז ומעולם, היא משאב טבע חשוב לכולנו, יקר לכולנו.

דוד אוחיון: 60% ממי השתייה הם מהכינרת.

דוד אוחיון: היא משמשת כאתר תיירות, כאתר דייג.

דוד אוחיון: המורכבות של העניין הזה מדברת בעד עצמה.

דוד אוחיון: גם ענף הדיג, גם התיירות וגם משאב של מים כבר אומר שאנחנו נמצאים במצב שאנחנו צריכים לחתור לאיזון שכל הגורמים ביחד ישרתו את האינטרס הלאומי, שזה לתת ככל האפשר תיירות טובה, לגרום לכך שהמים שיגיעו אלינו הביתה יהיו מים נקיים, ושנאכל דגים טובים.

דוד אוחיון: לפני זמן החלטתי להקים צוות מיוחד ברמה של הפיקוח המחוזי.

דוד אוחיון: הצוות הזה היה אמור לבצע מיפוי של כל מפגעי הבנייה סובב כינרת.

דוד אוחיון: אני לא רוצה להעלות כאן בעיות של כוח אדם, כי הייתי צריך להניע מהשטחים הפתוחים לכינרת כדי לעשות את העבודה הזאת.

דוד אוחיון: זו חמישית משרה שקבעתי אותה ברמה שלי במחוז.

דוד אוחיון: יש 5 רשויות סובב כינרת.

דוד אוחיון: מדובר ב-5 רשויות שיש להן הקצאה מהמינהל.

דוד אוחיון: אחת הרשויות היא ועדה מרחבית של גליל מזרחי שחולשת על חלק לא קטן מהכינרת, כשבתוכה נמצאת מגדל.

דוד אוחיון: כשנכנסנו עם צוות מתוגבר ביוני האחרון לבצע מיפוי, התברר שישנן בעיות.

דוד אוחיון: אני קורא לזה אי ציות לחוק.

דוד אוחיון: אני חושב שכולנו חייבים לשמור על החוק באשר אנחנו.

דוד אוחיון: שלטון החוק צריך להישמר.

דוד אוחיון: אף אחד לא רשאי, גם אף אחד לא יכול לקחת את החוק לידיים.

דוד אוחיון: יש את העניין של אחריות בעלי תפקידים סובב כינרת, שגם להם יש אחריות ישירה לנעשה סובב כינרת.

דוד אוחיון: הבעיות לא נוצרו היום או אתמול.

דוד אוחיון: אנשים יושבים שם עשרות שנים.

דוד אוחיון: חלק מהיושבים בסובב כינרת יושבים לפני קום המדינה או מתחילת קום המדינה.

דוד אוחיון: יש אנשים מאוד ותיקים סביב סובב כינרת, כשחלקם באדמות קרקע פרטיות.

דוד אוחיון: נכון שצריכה להיות רצועה או שביל עוקף כינרת באשר לציבור.

דוד אוחיון: בלי ספק זה משאב לאומי, בלי ספק זה משאב שלא שייך ליזמים או למפעילים אלא שייך למדינה ולכל אזרחי ותושביה.

דוד אוחיון: היחידה שאני עומד בראשה החלה בפעולות באותם כלים שעומדים לרשותנו בחוק.

דוד אוחיון: יצרנו הרתעה.

דוד אוחיון: אני חושב שאנשים שיושבים פה יודעים מה היחידה שאני עומד בראשה עשתה.

דוד אוחיון: בהרתעה הזאת מנענו בתקופה האחרונה בנייה חדשה או קביעת עובדה מוגמרת בחוף הכינרת.

דוד אוחיון: זה הישג שאסור שנתעלם ממנו.

דוד אוחיון: אין שום בנייה שבאה לקבוע, או שום השתלטות של יזם או אדם פרטי שבא והתיישב לו סתם בכינרת.

דוד אוחיון: השתמשנו בכלים משפטיים.

דוד אוחיון: יש לי יועצת משפטית שהתמחתה בעניין הזה.

דוד אוחיון: התחלנו בהגשת תיקי תביעה לבתי משפט.

דוד אוחיון: פתחנו 54 תיקים.

דוד אוחיון: יש כתבי אישום נגד יזמים, כנגד מפעילים סובב כינרת, כשחלקם בפתחו של בית המשפט, חלקם בדיונים בבית המשפט.

דוד אוחיון: נכון שגופים נוספים ואנשים שאיכפת להם צעקו בפרוזדורים כאלה ואחרים, אבל בפועל, ברמת המעשה - ואנחנו בהמשך נראה גזרי דין שמימשנו אותם - מצאנו את עצמנו היחידים שפועלים ברמת האכיפה סובב כינרת.

דוד אוחיון: נכון שיש פעולות נוספות שראשי מועצות עושים, אבל נושא אכיפה הוא נושא לא פשוט.

דוד אוחיון: ישנן בעיות קשות של בנייה ללא היתר, שימושים חורגים.

דוד אוחיון: 54 תיקים הוגשו, כשחלקם בבתי משפט.

דוד אוחיון: לחלקם יש גזרי דין שבתחילת 2006 אנחנו אמורים להתחיל ליישם אותם.

דוד אוחיון: ישנן גם הריסות עצמיות בעקבות צווים כאלה ואחרים.

דוד אוחיון: אם יאיצו את נושא התוכניות המפורטות.

דוד אוחיון: .

גאלב מג'אדלה: מי צריך להאיץ?

דוד אוחיון: גופי התכנון.

דוד אוחיון: ראשי הרשויות יחד עם משרד הפנים צריכים להוביל מהלך שלב אחד קדימה ברמת האצה של תוכניות מפורטות.

דוד אוחיון: יש תוכנית מתאר, יש מקטעים.

דוד אוחיון: חלק באזור מסוים ברמת הגולן.

דוד אוחיון: בתחום רמת הגולן יש תוכנית שרצה ואושרה לאחרונה.

דוד אוחיון: צריך להמשיך בכיוון של תוכניות מפורטות סובב כינרת.

גאלב מג'אדלה: מר אוחיון, אני מאוד מעריך את מה שאתה אומר, אבל האם אתה צריך להגיד לנו את זה או שעליך לומר את זה למשרד הפנים?

דוד אוחיון: אנחנו הקמנו פורום במחוז הצפון שיושבים בו מספר חברים.

דוד אוחיון: הנושא הזה הועלה בפני מתכנן המחוז כמשימה שלו להאיץ את נושא התוכניות המפורטות.

דוד אוחיון: לא רק להאיץ אותן ולקדם אותן, אלא גם להיכנס לשטח ולבצע תשתיות ופיתוח, בהתאם לתוכניות המפורטות.

דוד אוחיון: הבנייה הלא חוקית תיעלם מעצמה ממימוש תוכניות מפורטות.

גאלב מג'אדלה: אם אני מבין אותך נכון, אז המתכנן המחוזי הוא האשם המרכזי.

דוד אוחיון: אין פה האשמות.

גאלב מג'אדלה: אני רוצה לדעת למי עלי לפנות.

גאלב מג'אדלה: מה, כל פעם אני אקיים דיון אקדמי?

גאלב מג'אדלה: אנחנו רוצים לדעת מי עוצר את התהליך, מי לא מקדם תהליך, מי לא מאפשר לתהליך להתקדם.

גאלב מג'אדלה: האם זה מתכנן המחוז?

דוד אוחיון: רשויות מקומיות צריכות להאיץ ולדחוף תוכניות מפורטות.

גאלב מג'אדלה: רשויות מקומות יוזמות תוכניות מפורטות?

גאלב מג'אדלה: מה זה להאיץ?

יוסי ורדי: דודו, אל תברח מהתשובה.

יוסי ורדי: החסם הוא תקציב.

גאלב מג'אדלה: כדי שהמועצה האזורית והמועצה המקומית יזמו תוכניות הן צריכות כסף.

גאלב מג'אדלה: משרד הפנים והתכנון הארצי ברשות שמאי אסיף הודיעו לא פעם שיש להם תקציבים גדולים לתכנון ובנייה.

גאלב מג'אדלה: למה אתם כמחוז לא ביקשתם 3 מיליון שקל כדי להאיץ 3 תוכניות מפורטות?

גאלב מג'אדלה: מיוני עד היום עברו 5 חודשים.

דוד אוחיון: אני לא יכול להשיב לך בעניין התוכניות.

דוד אוחיון: מי שצריך להשיב בעניין הזה זה מתכנן המחוז, לא אני.

דוד אוחיון: אני משיב לך בענייני אכיפה.

גאלב מג'אדלה: אנחנו ביקשנו בדיון הקודם שהמשרד לאיכות הסביבה ומשרד הפנים ישלבו ידיים.

נחום דוד: אנחנו עושים, רק התהליך לא כל כך זריז.

נחום דוד: דודו מתעסק כרגע עם כל חריגות הבנייה ועם כל הנושא המשפטי.

נחום דוד: במקביל אנחנו עושים משהו מתוכנן.

גאלב מג'אדלה: אבל לא ככה עובדים.

גאלב מג'אדלה: עושים הכל במקביל.

גאלב מג'אדלה: היה דוח מבקר המדינה שיצא לאור בספטמבר 2004.

גאלב מג'אדלה: האם אתם יכולים לתת לי פירוט מה עשיתם בעקבות הדוח הזה?

גאלב מג'אדלה: אני בטוח שקראתם.

גאלב מג'אדלה: הדוח הצביע על 55 מקרים של ליקויים.

גאלב מג'אדלה: אנחנו רוצים לקחת אותם אחד לאחד, נקודתית, כדי לראות מה נעשה.

גאלב מג'אדלה: זו אכיפה.

גאלב מג'אדלה: למה אתם לא יוזמים תוכנית לקידום תוכניות מפורטות?

גאלב מג'אדלה: למה אתם לא מערבים אותנו כדי שנעזור לכם?

נחום דוד: התחלנו את כל הסיפור.

גאלב מג'אדלה: תגיד לי איפה הרסתם, איזה גדרות הורדתם, את מי הגשתם לבית משפט.

גאלב מג'אדלה: נתנו לכם 5 חודשים, לא 5 ימים.

גאלב מג'אדלה: היה דוח מבקר המדינה שהצביע על ליקויים חמורים.

גאלב מג'אדלה: אין ספק שהכינרת חשובה לכולם.

גאלב מג'אדלה: איזה צעדים מעשיים עשיתם?

גאלב מג'אדלה: איזה תוכניות הפורום בנה לעצמו לקיץ הבא?

גאלב מג'אדלה: האם המשרד לאיכות הסביבה נרדם בשמירה עד הקיץ הבא?

לירון דין: למשרד לאיכות הסביבה הייתה הצעה שדיברה על הקמת ועדה בין משרדית בשביל סובב כינרת.

גאלב מג'אדלה: זאת הייתה ההצעה שלנו.

לירון דין: ההצעה הזאת לא קודמה, מפני שמשרד הפנים טען שבתיקון לתמ"א 13 הולכים להטמיע את הרעיון של סובב כינרת.

ניר פפאי: הוא רוצה לשדרג את ההצעה.

לירון דין: על השולחן של המשרד לאיכות הסביבה נמצאת הצעה למימון התחלתי כדי להתחיל להניע את המהלך של שביל סובב כינרת.

לירון דין: ההצעה הזאת תעבור עוד שינוי, אבל באופן עקרוני היא מדברת על חלוקת הנטל בין משרדי הממשלה השונים - המשרד לאיכות הסביבה בענייני ניקיון, משרד הפנים בענייני התכנון, משרד התיירות ומשרד התחבורה.

לירון דין: ההצעה צריכה להיות מוצגת בפני המנכ"לית ובפני השר.

לירון דין: המשרד לאיכות הסביבה מאוד תומך בשביל סובב כינרת, הוא רואה חשיבות מאוד גדולה בצורך לקדם אותו.

גאלב מג'אדלה: למה לא אמרתם לנו שאתם בעד לקדם את הרעיון הזה מפני שהוא עונה על כך וכך, מפני שהוא נותן תשובה לכך וכך?

גאלב מג'אדלה: איפה הייתם במשך 5 חודשים?

גאלב מג'אדלה: זה שאתם הוגים רעיונות, חושבים על תוכניות זה מצוין, אבל איפה הוועדה הייתה ב-5 החודשים האחרונים?

גאלב מג'אדלה: אם הייתי יודע, הייתי מזמן ישיבה כל חודש על מנת שתהיו בלחץ כל פעם מחדש.

דוד אוחיון: נעשתה עבודה מאוד רצינית.

דוד אוחיון: האחריות הראשונית מוטלת על ראשי הרשויות סובב כינרת והוועדות שלהן.

גאלב מג'אדלה: איזה ועדות?

דוד אוחיון: בוועדות לתכנון ובנייה של המועצות האזוריות.

דוד אוחיון: יש בטבריה, בגולן, בעמק הירדן, בגליל המזרחי, בגליל התחתון.

גאלב מג'אדלה: כמה ועדות תכנון ובנייה סביב הכינרת יש?

דוד אוחיון: 4.

גאלב מג'אדלה: אני מבקש להמציא לנו את השמות שלהן, את השמות של ראשי הוועדות, את השמות של המהנדסים.

גאלב מג'אדלה: אנחנו נזמן אותם לדיון הבא.

גאלב מג'אדלה: אנחנו התחייבנו שניתן לאזרחים את השירות הטוב ביותר.

גאלב מג'אדלה: אנחנו נמשיך לדון בנושא הכינרת במשך החורף, כדי שלא תגידו שאנחנו דנים רק לקראת הקיץ.

דוד אוחיון: בחודש יוני הוצאתי מכתב לאותם ראשי רשויות.

דוד אוחיון: אני רוצה להראות לך מכתב שהוצאתי לראשי הרשויות.

דוד אוחיון: צירפתי לכל מסמך כזה את כל החופים שקיימות בהם עבירות בנייה.

יוסי ורדי: יש סביב הכינרת 4 ועדות לתכנון ובנייה: ועדה מקומית רמת הגולן, ועדה מקומית עמק הירדן, ועדה מקומית טבריה וועדה מרחבית גליל מזרחי שבתחום התכנון שלה יש שתי רשויות שיש להן קטע חוף בכינרת - מועצה מקומית מגדל ומועצה אזורית גליל תחתון.

גאלב מג'אדלה: גליל תחתון לא בעסק?

דוד אוחיון: גליל תחתון היא עצמאית.

דוד אוחיון: שלחתי את המכתבים לראשי הרשויות.

דוד אוחיון: ניתנה להם איזו שהיא תקופת זמן על מנת לטפל.

דוד אוחיון: במידה והם לא עשו, הפיקוח המחוזי יעשה.

דוד אוחיון: צריך לזכור שבתי המשפט לא עובדים לפי הקצב שאני מכתיב, ופסקי דין לא נותנים בקצב שאני מכתיב.

דוד אוחיון: יכולתי להשתמש באותם כלים שעומדים ברשותי כדי להפסיק עבודות.

דוד אוחיון: הגדרות קיימות המון שנים.

דוד אוחיון: אין לי שום כלי משפטי שמאפשר לי לבוא עם טרקטור ולהרוס גדר.

גאלב מג'אדלה: גם אם היא לא חוקית?

דוד אוחיון: אני צריך לעשות את זה בהליך משפטי.

דוד אוחיון: גדר חדשה שהוקמה אני יכול להעיף תוך 30 יום.

דוד אוחיון: הרסנו בחוף לבנון מספר גדרות.

גאלב מג'אדלה: מה ההבדל בין גדר לא חוקית שקיימת 10 שנים, לגדר..?

דוד אוחיון: יש התיישנות.

חמי דורון: חוק המקרקעין אומר שאתה יכול לסלק אפילו בכוח בתוך 30 יום מיום שהוא פלש לך לקרקע.

חמי דורון: אחרי 30 יום אתה צריך להיעזר בהליך משפטי, לא בהליך מינהלי.

גאלב מג'אדלה: ביקשתם מבית המשפט רשות להרוס?

יחזקאל לביא: בעלי הקרקע צריכים ללכת.

יחזקאל לביא: סילוק יד זה בעלי הקרקע.

יוסי ורדי: אם פלשתי לקרקע שאין לי עליה הקצאה מהמינהל, המינהל צריך לתבוע אותי ולנקוט בכל הפעולות לסילוק יד.

יוסי ורדי: דודו מדבר על עבירות לפי חוק התכנון והבנייה, בלי שאלה קניינית.

יוסי ורדי: יש שאלה קניינית של הקרקע, ויש שאלה של עבירות לפי חוק התכנון והבנייה.

יוסי ורדי: דודו צריך לאכוף את החוק גם אם קיבלתי הקצאה של הקרקע והקמתי מבנה שלא קיבל היתר בנייה.

דוד אוחיון: יש לי בעיות תקציב.

דוד אוחיון: אין לי כוח אדם לעניין הזה.

דוד אוחיון: זה משהו משימתי שהוצאתי ממקום אחד ושמתי במקום אחר, כי הכינרת עומדת בראש סדר העדיפויות.

גאלב מג'אדלה: לאן הולכים הקנסות שנכנסים מהעניין הזה?

דוד אוחיון: לאוצר המדינה.

יוסי ורדי: כמו שהקנס על אי שמירת ניקיון הולך לאוצר, לא לתקציב למשרד לאיכות הסביבה.

גאלב מג'אדלה: זה הולך לקרן הניקיון.

חמי דורון: אם הוועדה המקומית מטילה את הקנס, אז זה הולך לקופת הוועדה המקומית.

חמי דורון: שהוועדה המקומית תטיל את הקנס, אל תחכה שהמחוז יטיל את הקנס.

דוד אוחיון: אנחנו מנהלים תביעות משפטיות נגד חופים מאוד מפורסמים וגדולים.

דוד אוחיון: במשך שנתיים אנחנו מנהלים תביעות, כשאין עדיין פסקי דין.

דוד אוחיון: הצד השני לוקח את מיטב עורכי הדין .

דוד אוחיון: הדיונים נקבעים על ידי בתי המשפט.

גאלב מג'אדלה: מה אתה ממליץ?

דוד אוחיון: היה סיור מטעם הוועדה לביקורת המדינה.

דוד אוחיון: העליתי בפני היושבת-ראש את הבעיה הזאת.

דוד אוחיון: היא אמרה שהיא מתכוונת לפנות ליועץ המשפטי לממשלה על מנת לקדם את נושא הדיונים בבתי המשפט בחלק הזה של תיקי הכינרת.

דוד אוחיון: אני לא מקבל גזר דין מעכשיו לעכשיו, אני גם לא יכול להרוס מעכשיו לעכשיו.

דוד אוחיון: אני מביא לפתחו של בית המשפט את כל הנתונים.

חמי דורון: כמה פעמים ניגשת לבית המשפט והפרקליט שייצג אתכם הסכים לדחייה?

דוד אוחיון: הוא לא היה עובד אצלי.

חמי דורון: זה נדחה סתם כך?

דוד אוחיון: השופטת מקבלת את הנימוקים של צד אחד.

דוד אוחיון: אני לא מסכים לדחיות.

דוד אוחיון: אני לא מאשר ליועצת המשפטית שלי שום דחייה.

חמי דורון: נניח שקובעים מועד לדיון הבא, כשהצד השני אומר שיש לו הרבה דברים והוא רוצה בעוד חצי שנה.

חמי דורון: מה אומר העו"ד שלך?

חמי דורון: מי שמושך זה עורכי הדין.

דוד אוחיון: אין סיכוי שיקרה דבר כזה.

דוד אוחיון: בפני השופטת עירית מרדכי בבית שאן מונח תיק מאוד כבד של אחד החופים, עם כל הקומפלקס שם.

דוד אוחיון: היא קבעה שהיא יושבת על התיק כדי לתת גזר דין.

דוד אוחיון: עד היום לא קיבלתי את גזר הדין.

חמי דורון: למה אתה לא פונה למנהל בתי המשפט בתלונה?

חמי דורון: תגישו תלונה למנהל בתי המשפט, בשביל זה הוא קיים.

חמי דורון: תתחילו להטריד את מנהל בתי המשפט.

חמי דורון: אם היא לא מסוגלת לתת הכרעת דין ב3 חודשים, שלא תהיה שופטת.

חמי דורון: יש כלים נגד שופטים שמתרשלים בעבודה שלהם.

חמי דורון: אני לא מבין אתכם.

גאלב מג'אדלה: חמי, מה אתה מציע?

חמי דורון: אנחנו היינו שם עם הוועדה לביקורת המדינה.

חמי דורון: ראינו את הדברים שהראו לנו.

חמי דורון: זה נכון שהוועדה המקומית לא תוציא צווי הריסה ולא תוציא קנסות כיוון שהיא אשמה או מעורבת או מהווה חלק מהבנייה הזאת.

חמי דורון: תפקידה של הוועדה המחוזית לפקח על הוועדה המקומית.

חמי דורון: ברגע שהוועדה המחוזית מקלה על ידי עצימת עיניים, בדחיית דברים, אז יש בזה מידה רבה של התחסדות.

חמי דורון: אני לא מדבר רק על הוועדה המחוזית הזאת.

חמי דורון: זאת רעה חולה בכל הוועדות המחוזיות.

חמי דורון: במסגרת ועדת חוץ וביטחון ביקשנו להאריך את ההכרזה על מצב חירום.

חמי דורון: אמרו שהם צריכים שנה.

חמי דורון: אני כיושב-ראש הוועדה אמרתי שאני נותן להם 5 חודשים כדי שיביאו הוכחות לכך שהם עושים דברים.

חמי דורון: אחרי 5 חודשים, כשהם באו לדיון נוסף לקראת הארכה, הסתבר שהדברים זזו.

חמי דורון: אנחנו כוועדה צריכים לעמוד כשוט מעל לנושאים שמשרד הפנים חשובים לו .

חמי דורון: אנחנו צריכים לבוא למשרד הפנים ולהגיד: רבותי, גם לנו כוועדה יש דברים שאנחנו רוצים לקדם.

חמי דורון: אם לכם לא איכפת, אז נקשה עליכם.

חמי דורון: כך זה צריך לעבוד.

גאלב מג'אדלה: אני מקבל את ההצעה של חבר הכנסת חמי דורון.

גאלב מג'אדלה: אני רוצה לקרוא לכם מהדוח של החברה להגנת הטבע: "יצירת חוף פרטי לעובדי המשרד בתחום בריכות הדגים בצפון לגינוסר".

גאלב מג'אדלה: האם מוכר לך הדבר הזה?

דוד אוחיון: אני מכיר את הכינרת כי נולדתי בטבריה.

דוד אוחיון: הדברים האלה לא נוצרו היום, הם לא נולדו היום.

דוד אוחיון: הדברים האלה קיימים כבר 20 ו-30 שנה.

גאלב מג'אדלה: יש גם יצירת חוף פרטי למקורות.

גאלב מג'אדלה: כאן זה מוכרז לעובדי מקורות בתחום מתקן השאיבה ספיר.

נחום דוד: כל הדוח הזה הוא שלנו.

נחום דוד: משרד הפנים עשה סקירה מסודרת של כל העניין.

נחום דוד: מקורות מגודרת.

יוסי ורדי: זאת גדר ללא היתר בנייה.

נחום דוד: משרד החקלאות מגדל את הדגים שלו על קו המים.

נחום דוד: אין שם חוף מוכרז.

ניר פפאי: יש שם חוף ציבורי שהם סגרו לעצמם.

ניר פפאי: רק לעובדים שלהם יש אפשרות להיכנס לשם.

נחום דוד: הוועדה היא ועדת היגוי שמשולבת עם ראשי הרשויות, עם כל משרדי הממשלה הנוגעים בדבר.

נחום דוד: זה תהליך.

נחום דוד: במקביל לאכיפה שעושה דודו, באנו וניסינו למצוא פתרון שיהיה משולב עם כל העניינים.

נחום דוד: הדבר לא הולך מהר.

נחום דוד: ישבנו עם מינהל מקרקעי ישראל, שהוא שחקן חשוב שצריך להגיע לכל ישיבה.

חמי דורון: הוא זה שמייצג את בעלי הקרקע.

נחום דוד: אתה נתת לו את הסמכות לנהל את העניין, אבל הוא לא מנהל את זה כמו שצריך.

נחום דוד: זה התחיל מזה שהוא לא ניהל את זה טוב, כשבסוף זה הגיע אלי בכובע אחר שנקרא רישוי עסקים.

נחום דוד: יש מדרג שהבלגן היה בו.

נחום דוד: הכנו תוכנית עבודה.

נחום דוד: יש לנו במחוז מתכנן שהולך לרכז את כל התוכניות שישנן.

נחום דוד: חלק מההחלטה של ועדת ההיגוי במחוז זה לראות מה יש, מה הולכים לעשות.

נחום דוד: אנחנו הכנו תוכנית של הסדרת החופים מבחינת המבנה.

נחום דוד: יש בעיה עם סעיף 8 בחוק, שמאפשר לאנשים להיכנס חופשי לחוף.

נחום דוד: הדבר הזה הוא בתהליך עבודה שלנו.

נחום דוד: אנחנו רוצים להביא את כל ההסדרה הזאת דרך ועדת ההיגוי.

נחום דוד: כבר העלינו את כל הרעיונות.

נחום דוד: נתנו לכם את התוכנית שלנו, מה אנחנו עושים בשלבים השונים.

נחום דוד: פרט להסדרה ישנה בעיה של חקיקה ותקציב.

נחום דוד: הסיפור הוא תקציב.

נחום דוד: אם היה כסף לרשויות או למשרד הפנים לתת לרשויות, היו פותחים את החופים והם היו חינם.

נחום דוד: מגיעים בין 500 ל600 אלף איש לכינרת.

נחום דוד: חלקם ישנים.

נחום דוד: זה מלון על החוף.

נחום דוד: אין מי שיכסה את ההוצאות.

גאלב מג'אדלה: מה לגבי ההכנסות?

נחום דוד: אנחנו לא יודעים את רמת ההכנסות בעניין הזה.

גאלב מג'אדלה: מי שמגיע לשם גם מוציא כסף, לא רק עולה כסף.

גאלב מג'אדלה: למה אתם לא מדברים על הכנסות?

נחום דוד: גם בזה אנחנו הולכים לטפל.

נחום דוד: שר הפנים מינה אדם לתקופת החגים שיעשה ביקורת ויבדוק כמה כל חוף לוקח.

נחום דוד: אנחנו הולכים לתכנן חוק עזר משותף של כל הרשויות, שיקבע את הסדרת החופים, את השימושים, את הכספים.

גאלב מג'אדלה: מר נחום, אם מישהו היה מגיע מחו"ל והיה שומע את הדברים שלך, הוא היה חושב שרק אתמול הכינרת נולדה.

גאלב מג'אדלה: אנחנו כבר 57 שנים.

גאלב מג'אדלה: אנחנו שומעים כאילו אתמול נולדה הכינרת.

גאלב מג'אדלה: הצרכים הם לא אותם צרכים?

גאלב מג'אדלה: המדינה היא לא אותה מדינה?

גאלב מג'אדלה: האזרחים לא הלכו לכינרת?

גאלב מג'אדלה: הייתי שם בפעם הראשונה בגיל 3.

גאלב מג'אדלה: איפה הייתם כל השנים?

גאלב מג'אדלה: אני משוכנע שלכולם יש את אותה מטרה - כינרת טובה יותר, שירות טוב יותר, נקי יותר, פחות כסף לאזרח.

גאלב מג'אדלה: למה לא עושים את מה שצריך לעשות?

גאלב מג'אדלה: אנחנו לא חיים בכינרת.

גאלב מג'אדלה: אתם נהנים מהכינרת, יש לכם הרבה הכנסות ממנה.

גאלב מג'אדלה: למה אתם לא עושים הכל כדי שלאזרח יהיה יותר טוב ושבמקום פעמיים בקיץ הוא יבוא 10 פעמים?

גאלב מג'אדלה: לא הייתי בכינרת במשך 6 שנים, אני גם לא מתכוון לבוא כי היא לא נקייה, צריך לעמוד על הכביש ולסכן את החיים.

גאלב מג'אדלה: החזקתי פעם את תיק אוהלו בהסתדרות.

גאלב מג'אדלה: כשהייתי הולך להרצות בשנות ה70 בפני נוער, הייתי אומר שהמטרה שלי בחיים להיות חלק מהמערכת.

גאלב מג'אדלה: ב-94 נכנסתי להסתדרות והייתי מחזיק התיק של אוהלו.

גאלב מג'אדלה: כשעכשיו אני הולך לשם נעשה לי שחור בעיניים.

גאלב מג'אדלה: איפה הסמינר?

גאלב מג'אדלה: איפה בית הארחה?

גאלב מג'אדלה: איפה החוף הנקי?

משה רוטר: המקום יפה.

גאלב מג'אדלה: זה מה שהיה לפני 15 שנה או 20 שנה?

נחום דוד: תאפשר לנו עוד 3 חודשים כי התחלנו בתהליך משפטי, תכנוני.

נחום דוד: זה לא הולך מהר.

גאלב מג'אדלה: אני מסכים שזה לא הולך מהר, אבל בואו תגידו לנו איך אנחנו יכולים להאיץ את התהליך.

חמי דורון: יש לך חוף מוכרז של משרד החקלאות שאתה לא צריך בית משפט בשביל לסגור אותו.

חמי דורון: שר החקלאות צריך לתת הוראה שמהיום זה נגמר.

חמי דורון: תסגור את אותו חלק שהוא חיוני לבריכות הדגים, לא את רצועת החוף.

חמי דורון: אתה יכול לעשות את זה מחר בבוקר, אתה לא צריך הליך משפטי בשביל זה.

חמי דורון: מגוחך שאתה צריך ללכת בהליך משפטי נגד משרד החקלאות, ומגוחך שאתה צריך ללכת בהליך משפטי נגד חברה בת ממשלתית שזה מקורות.

חמי דורון: אני לא מבין אתכם.

חמי דורון: אם היית בא היום עם שני הדברים האלה מסודרים, אז זה היה קידום העניינים.

חמי דורון: לשבת ולדבר על איך הדברים ייראו בשנת 2700, זה לא כל כך מעניין אותי.

חמי דורון: זאת לא תהיה הקדנציה שלי.

נחום דוד: נכון שאפשר לעשות פעולות קטנות כמו הדוגמה של משרד החקלאות, אבל זה לא לב הבעיה.

נחום דוד: הבעיה שלנו היא הסדרה כוללת של העניין.

נחום דוד: ישבתי עם מינהל מקרקעי ישראל כדי להסדיר את העניין של חופי גולן.

נחום דוד: יש להם רצועת רחצה ברוחב של 60 מטר, כאשר עוד 60 מטר זה שטח מסחרי.

נחום דוד: הם נתנו למועצה האזורית להוציא מכרז על ה-60 מטר, אבל עם ה-60 מטר מזרחה יותר הם אמרו שהם רוצים להתעסק.

נחום דוד: אותם אנשים שמפעילים את החופים כבר 16 ו17 שנה השתלטו על הקטעים הסחירים.

נחום דוד: למה שלא נעשה מקטע אחד של 120 מטר שיהיה משולב, לא ניצור מצב אבסורדי של 60 מטר רחצה ו60 מטר מסחר?

נחום דוד: זה היה בשבוע שעבר.

נחום דוד: זה חלק מהעבודה שלנו.

נחום דוד: התחלנו בתהליך מובנה.

נחום דוד: הכוונה היא שוועדת ההיגוי של מחוז הצפון תתכנס.

נחום דוד: אנחנו רוצים חוק עזר לחופי רחצה סובב כינרת.

נחום דוד: פעם ראשונה אנחנו הולכים להגדיר מה השימושים בכל מקטע חוף.

נחום דוד: הייתה עונת רחצה שהיינו עסוקים בה בהרבה מאוד דברים.

נחום דוד: מ5 באוקטובר נגמרת עונת הרחצה, מתחילה עונת העבודה.

גאלב מג'אדלה: אנחנו נפנה למנהל המחוז על מנת שיקדם ויעדכן אותנו בנושא חוק עזר אחד משותף לכל הרשויות.

יוסי ורדי: כולם עוסקים, אבל אף אחד לא לוקח אחריות.

יוסי ורדי: אחריות זה תקציב.

יוסי ורדי: אתה לא יכול לקבל לידיך אחריות אם אין לך כלים לקיום האחריות.

יוסי ורדי: אנחנו נטולי כלי עבודה.

יוסי ורדי: גם משרד הפנים.

יוסי ורדי: מדברים על כך שצריך וצריך, אבל אף אחד לא קם ועושה מעשה.

יוסי ורדי: אי אפשר לחדש בנושא הכינרת.

יוסי ורדי: עוסקות בזה שתי ועדות של הכנסת, עוסקת בזה התקשורת ועוד כל מיני אנשים.

יוסי ורדי: כינרת יש רק אחת.

יוסי ורדי: עומדת ממשלת ישראל מהצד ולא זורקת פרוטה למען הכינרת.

יוסי ורדי: היא לא זורקת לשמירת החופים שלה, לשמירת הניקיון שלה.

יוסי ורדי: אם ממשלת ישראל לא תיתן תקציב ייעודי בתקנה תקציבית לשמירת ניקיון ולעוד אלף ואחד דברים, אז לא יקרה כלום, אנחנו רק נדבר.

יוסי ורדי: יושב-ראש הוועדה יגיד שאני אחראי, דודו יגיד שהוא אחראי.

יוסי ורדי: אי אפשר לדרוש מנכה לרוץ.

גאלב מג'אדלה: יש כמה חופים בכינרת.

גאלב מג'אדלה: יש חופים פרטיים וחופים לא פרטיים.

גאלב מג'אדלה: אתם עוסקים בזה יום- יום במשך כל השנה.

גאלב מג'אדלה: איך אנחנו יכולים ליצור מצב, בעזרת החוק והכלים שיש לנו בידיים, שהכסף שייכנס לחופים האלה גם ייצא?

גאלב מג'אדלה: במקום שילך לכסף פרטי, במקום שילך לכל מיני דברים שאין לנו עליהם שליטה.

גאלב מג'אדלה: .

גאלב מג'אדלה: יש הכנסות.

גאלב מג'אדלה: יכול להיות שההכנסות לא מספיקות לכסות את ההוצאות, אבל לפחות נדע שהמשאב הזה שבאים אליו אזרחי ישראל נותן שירות טוב יותר.

יוסי ורדי: אני עוזב את הנושא הקנייני.

יוסי ורדי: בתחום השיפוט של מועצה אזורית עמק הירדן יש חופים ציבוריים בהסכם חכירה עם המינהל, שזה בעצם הסכם הרשאה להשתמש בחוף.

יוסי ורדי: המינהל כבעל הקרקע מכתיב לי מה מותר ומה אסור.

יוסי ורדי: אני לא עוסק בזה כרגע.

יוסי ורדי: אין לי היום אף הסכם חכירה חתום עם המינהל.

יוסי ורדי: אני רץ אחריהם שנה וחצי.

יוסי ורדי: ככה המדינה מתנהלת.

חמי דורון: זה זמן קצר, כי שמענו פה גם על 7 ו-8 שנים שאין הסכמי חכירה עם המינהל.

חמי דורון: תהיה רגוע.

יוסי ורדי: אני רגוע, רק שאחר כך הופכים אותי לעבריין.

יוסי ורדי: אם אני משתמש בחוף, זאת אומרת שפלשתי לקרקע מינהל ללא הרשאה.

יוסי ורדי: יימצא מי שיגיד שאני עבריין.

יוסי ורדי: אם אני לא אפעיל את החוף, אז עם ישראל יעשה שם את מה שאתם יודעים בלי חוק וסדר, בלי פיקוח ובלי שום דבר.

יוסי ורדי: יש לנו שאלה סטטוטורית.

יוסי ורדי: הייתי אצל שמאי יסיף.

יוסי ורדי: אמרתי לו שאנחנו חייבים ליצור תשתית סטטוטורית לחופי הכינרת.

יוסי ורדי: אני צריך תשתית שתאפשר לי ליזום תוכניות מפורטות.

יוסי ורדי: אני צריך טאבה מאושרת.

יוסי ורדי: רק בחוף אחד יש לי טאבה מאושרת, שגם אותה קיבלתי אחרי 7 שנים.

יוסי ורדי: אתה יודע כמה כסף זה עלה?

יוסי ורדי: מי ישקיע את זה?

יוסי ורדי: אומר לי שמאי יסיף שאין בעיה.

יוסי ורדי: הגעתי עם מהנדס המועצה לעפרה ליבנה, שהיא אחראית במינהל התכנון על תוכניות מתאר ארציות, והסברנו לה שתוכניות מפורטות למקטעי חוף שואבות את כוחן מתמ"א 13.

יוסי ורדי: הגו את תמ"א 13 לפני 35 שנה.

יוסי ורדי: היא לא רלוונטית.

יוסי ורדי: צריך לעשות לה הקלות ושינויים.

יוסי ורדי: עופרה ליבנה אמרה לי שאני צודק ושעלי ליזום, אבל אם אני איזום את זה אז זה יהיה בעוד 10 שנים.

יוסי ורדי: אם מינהל התכנון יזום את זה, זה יהיה בהליך מהיר.

יוסי ורדי: היא אמרה לי שזה לא היא, שאני אלך לשמאי.

יוסי ורדי: ככה מתנהלים הדברים.

יוסי ורדי: יש את הצד התפעולי.

יוסי ורדי: פה אני מברך על היוזמה שנחום במחוז צפון מוביל.

יוסי ורדי: הוקם פורום סובב כינרת אצל הרצל גץ, מנהל המחוז.

יוסי ורדי: יושבים בו כל הגורמים.

יוסי ורדי: סביב הכינרת יש 19 גופים בעלי מעמד סטטוטורי.

יוסי ורדי: יד ימין לא יודעת מה יד שמאל עושה.

יוסי ורדי: אין להם שולחן משותף.

יוסי ורדי: יש ביניהם ניגוד אינטרסים.

יוסי ורדי: זאת סוגייה שלא נעסוק בה.

יוסי ורדי: ביום חמישי אני אשב עם שר הפנים.

יוסי ורדי: אני מציע שמשרד הפנים יוביל מהלך של חקיקת חוק עזר שייקרא חניון חוף.

יוסי ורדי: חוק העזר הזה יהיה אחיד לכל חופי הכינרת.

יוסי ורדי: הרשויות יאמצו את חוק העזר בהליך משפטי ידוע.

יוסי ורדי: חוק העזר הזה יסדיר את התפעול של החוף: מה המפעיל חייב לתת, איזה שירותים למשתמשים, כמה מותר לגבות כסף, על מה מותר לגבות כסף.

יוסי ורדי: היום אנחנו מפעילים את החופים בעזרת חוק עזר העמדת רכב וחנייתו.

יוסי ורדי: אנחנו מגרדים את אוזן שמאל עם יד ימין.

חמי דורון: אתה פועל על בסיס חוק שאם ילכו לבג"ץ עליו הוא לא יעמוד.

יוסי ורדי: אני רוצה להיפרד ממנו.

יוסי ורדי: אתה משכנע אותי שצריך להיפרד ממנו.

יוסי ורדי: ההליך המשלים, שגם פה שר הפנים צריך להיכנס אליו, זה פריט רישוי להפעלת החוף שייקרא פריט רישוי עסקים לחניון חוף.

יוסי ורדי: הוא בא כצעד משלים כדי לאכוף את חוק העזר או להשלים את חוק העזר לחניון חוף.

יוסי ורדי: גם שמאי אמר שיש לו תקציב, אבל מה הוא עושה איתו?

יוסי ורדי: שיתן את התשתית הסטטוטורית באמצעות תמ"א 13 ליזום תוכניות מקוריות כדי שתהיה לי טאבה לפיתוח חוף שאני אוכל לסלול דרכים, להעמיד גדרות, להעמיד מסעדה.

יוסי ורדי: אני חושב שהמעורבות שלך, אדוני היושב-ראש, מול שר הפנים חשובה.

יוסי ורדי: שר הפנים חייב בעניין הזה לתת הנחייה ברורה, כדי לוודא שיבצעו את הסדרת הנושא הסטטוטורי, כדי שיוביל חקיקת חוק עזר שנקרא הפעלת חניון הפעלה ופריט רישוי בהתאמה.

יוסי ורדי: זה לדעתי יפתור לנו 80% מהבעיות.

יוסי ורדי: עד שנת 2000 הייתה תקנה תקציבית במשרד הפנים, שעמדה על 17 מיליון שקלים, לסיוע לרשויות בניקיון והחזקת חופים.

יוסי ורדי: מזה שנה חמישית שהתקציב הוא 0.

יוסי ורדי: אם מדינת ישראל חושבת שהיא תוכל להמשיך לעמוד מהצד ולהסתכל, אז היא טועה.

חמי דורון: עד שנת 2000 לא גביתם כסף?

יוסי ורדי: ה-17 מיליון לא הלכו רק לכינרת, הם הלכו לכל חופי הארץ.

יוסי ורדי: משרד הפנים לא נתן כסף.

יוסי ורדי: הוא אמר שאם נבצע כך וכך, אז הוא יסייע ב50%.

יוסי ורדי: יש למדינת ישראל כינרת אחת.

יוסי ורדי: תעזור לרשויות לשמור עליה.

יוסי ורדי: אם אתה מזהם חוף, אתה מזהם את מי הכינרת.

יוסי ורדי: זיהום מי הכינרת זאת עבירה פלילית.

יוסי ורדי: זה מאגר המים היחידי שלנו.

יוסי ורדי: אם מישהו חושב ש11 אלף תושבי מועצה אזורית עמק הירדן יכולים לממן החזקה וניקיון של חופים שבהם מבלים חצי מיליון נופשים בשנה, הוא פשוט טועה ולא מבין את המציאות.

יוסי ורדי: אני פונה אליך אישית כך שהפנייה שלך לשר הפנים תהיה ממוקדת.

יוסי ורדי: אנחנו מדברים על שלושה נושאים: חוק עזר, הסדרה סטטוטורית ותקציב.

ישראל ענתבי: אני רוצה להצטרף לדבריו של יוסי ורדי, כי אנחנו מרגישים את אותה שייכות לגבי החלטות שהתקבלו במשרד הפנים במחוז.

ישראל ענתבי: אמנם מבקר המדינה בדוח שלו הוציא את טבריה.

ישראל ענתבי: .

גאלב מג'אדלה: למה הוא הוציא אותה?

ישראל ענתבי: כך לפי הדוח לפחות.

ישראל ענתבי: הוא נוגע בשאר הרשויות.

ישראל ענתבי: בעיריית טבריה יש לנו את חוף שיקמים, שהוא חוף מינהל מקרקעי ישראל.

דוד אוחיון: הסרתם את כל הגדרות מסביב על פי בקשתנו.

ישראל ענתבי: הסרנו את כל הגדרות.

ישראל ענתבי: בנקודה הזאת ציין מבקר המדינה שיש להוציא את עיריית טבריה.

גאלב מג'אדלה: להוציא אותה כי היא בסדר?

ישראל ענתבי: נכון.

ישראל ענתבי: הכוכב של כל הכינרת זה מינהל מקרקעי ישראל.

ישראל ענתבי: גם עיריית טבריה, בשיתוף פעולה עם עמק הירדן, הייתה מוכנה להחזיר את כל חופי הרחצה לתפעול של מינהל מקרקעי ישראל.

ישראל ענתבי: אם נעשה את התסריט הזה נראה שאף אחד לא יכול לתפעל את חופי הכינרת ללא כסף.

חמי דורון: הם לא יכולים לתפעל את עצמם.

ישראל ענתבי: זה בדיוק העניין.

ישראל ענתבי: הם באים אלינו בתביעה של 400 אלף שקל שכבר שילמנו.

ישראל ענתבי: אמרנו, במעמד של בית המשפט, שאנחנו מוכנים שמינהל מקרקעי ישראל יקבל את החוף הזה.

דוד אוחיון: כל הביקורת מתייחסת למינהל.

דוד אוחיון: אנחנו נכנסנו במקומו כמשרד הפנים, לכן הזרקורים מופנים אלינו.

ישראל ענתבי: אנחנו נקבל כל תכתיב שיהיה.

ישראל ענתבי: אני חושב שהדרך שמוביל המחוז היא דרך נהדרת.

גאלב מג'אדלה: אנחנו רק רוצים תוצאות.

גאלב מג'אדלה: הדרך שמוביל המחוז היא טובה, רק רוצים תוצאות.

גאלב מג'אדלה: צריכים שזה יהיה יותר באינטנסיביות.

גאלב מג'אדלה: במקום לקבוע שזה יהיה בסוף דצמבר, אפשר לקבוע את זה בסוף נובמבר.

יוסי ורדי: זה תלוי בהנחיות שר הפנים.

יוסי ורדי: אם זה חשוב לו זה יהיה מחר.

גאלב מג'אדלה: משרד הפנים יכול להוציא הנחיות, אבל המתכנן המחוזי יכול לתקוע אותך ואת השר.

גאלב מג'אדלה: יש מתכננים מחוזים שתוקעים דברים.

גאלב מג'אדלה: פנה אלי ראש עיר גדולה בטענה שהממונה על המחוז מסייע לו לפתח את העיר, כשהמתכנן המחוזי לא מאפשר לו לזוז בפיתוח העיר.

דוד אוחיון: לא רק בכינרת אנחנו מתעסקים, אנחנו מתעסקים בכל המחוז.

דוד אוחיון: חוסר תוכניות בחלקים מסוימים יוצר לי בעיה.

דוד אוחיון: יש מצוקות דיור, יש התפתחות ביולוגית.

דוד אוחיון: אני יודע כמה עולים לכיתה א'.

דוד אוחיון: צריכים לתת פתרונות לזה.

דוד אוחיון: אני עם יחידה מאוד קטנה של 4 אנשים צריך לטפל בכל מחוז הצפון.

דוד אוחיון: לקחתי את כל הצוות לכינרת לשלושה חודשים.

דוד אוחיון: שהמינהל ייתן מפקח.

דוד אוחיון: זה היה בישיבה האחרונה במשרד פנים.

דוד אוחיון: לא קיבלתי כלום.

גאלב מג'אדלה: לפעמים אתה יוצא מדעתך כשאתה רואה תוכנית תקועה במשך 7 חודשים כי סדר היום עמוס.

גאלב מג'אדלה: אפשר היה להקים 7 או 8 ועדות משנה בוועדת העררים במועצה לתכנון.

גאלב מג'אדלה: תאר לעצמך מה היו יכולים לעשות 4 או 5 פרוייקטים לאבטלה, לעוני.

חמי דורון: יש בעיה למצוא עורכי דין שיעמדו בראש ועדות ערר.

חמי דורון: יש בעיה בגלל ניגוד עניינים.

גאלב מג'אדלה: אני לוקח עורך דין, נותן לו 50 אלף שקל.

גאלב מג'אדלה: משתלם לו לבוא, כי הוא מכניס לי 50 מיליון שקל .

גאלב מג'אדלה: אם הוא דן ב4 תוכניות כאלו בחודש, הוא מכניס לי 50 מיליון שקל.

יוסי ורדי: המדינה לא יודעת לעשות את החשבון הזה.

גאלב מג'אדלה: זאת מדינה חולה.

גאלב מג'אדלה: קבלן גדול מספר לי שהוא נמצא בוועדת ערר 8 חודשים, עם פרוייקט של 23 מיליון דולר שמעסיק 200 עובדים.

גאלב מג'אדלה: לכמה אנשים זה יכניס כסף?

גאלב מג'אדלה: הפרוייקט הזה שווה ערך לעשרת אלפים אזרחים שמשלמים ארנונה.

חמי דורון: מסחרי או מגורים?

גאלב מג'אדלה: מסחרי.

גאלב מג'אדלה: זה תקוע שם בגלל שאין להם זמן.

יצחק גל: יש 105 קטעי חוף בכינרת.

יצחק גל: מאוד מתקבל בתקשורת כששואלים כמה גדרות הורדנו.

יצחק גל: מצד אחד הציבור צריך להרגיש שיש לו גישה חופשית, ומצד שני החוף צריך להיות נקי.

יצחק גל: אתה אמרת את זה יפה בהקשר לאוהלו.

יצחק גל: אני בחודש אוגוסט עשיתי מבצע ניקיון בחוף הכי גדול.

יצחק גל: הבעיה שם היא לא הלכלוך, אלא הצרכים שהאנשים עושים שם.

יצחק גל: זה החוף הכי גדול שאין בו שום גדר.

יצחק גל: אנשים נכנסים אליו חופשי בלי שום בעיות.

יצחק גל: הם עושים את הצרכים שלהם בכל השטח.

יצחק גל: אני דיברתי עם ראש המועצה האזורית גולן, אלי מלכה, כדי לנסות לפתור את הבעיה.

יצחק גל: הוא אמר לי שהפתרון הוא שנשים שם שירותים.

יצחק גל: אין מצב כזה בכינרת שיש שירותים.

יצחק גל: כל הצעירים הנחמדים מהארגונים הירוקים מתעלמים מדבר אחד: מי ינקה את החופים.

יצחק גל: מה הרווחנו מזה שאדם שלא משלם כסף מגיע לערמת לכלוך?

יוסי ורדי: הוא לא יבוא.

יצחק גל: אין מצב בכינרת של חוף פתוח שיש בו שירותים.

יצחק גל: אם היינו יכולים להגיע למצב שהחוף יהיה פתוח ושישלמו רק על השירותים שקל, 5 שקלים או כל סכום אחר, זה היה מצב מצוין.

יצחק גל: אין דבר כזה.

גאלב מג'אדלה: למה לא עושים את זה?

יצחק גל: הצעה של מינהלת הכינרת מנומקת ומוסברת.

יצחק גל: הזכירו 19 גופים.

יצחק גל: זה קצת דמגוגיה.

יצחק גל: מאוד אוהבים בארץ להשמיץ ולומר שיש מעט גופים שעושים.

גאלב מג'אדלה: למה אתה אומר את זה?

גאלב מג'אדלה: למה דמגוגיה?

יצחק גל: למי יש סמכות וכסף?

יצחק גל: תן לי שמות של 4 גופים.

יצחק גל: מי מסוגל לעשות משהו?

גאלב מג'אדלה: אני רואה את הרשימה הזאת בפעם הראשונה.

יצחק גל: משרד התחבורה תוקע לנו גלגלים בזה שהוא לא מוכן להוציא את אופנועי הים שלו.

גאלב מג'אדלה: כל אחד מהגופים חושב שהוא הגורם הכי חשוב בכינרת.

גאלב מג'אדלה: תיקח לדוגמה את משרד הבריאות.

יצחק גל: משרד הבריאות הוא היחידי שיכול לסגור חוף כשיש בו חיידקים.

גאלב מג'אדלה: משרד הבריאות לא נתן לנערים לשוט בירקון.

יצחק גל: מבחינת הסמכות הם הכי חזקים.

גאלב מג'אדלה: מי כאן לא חשוב?

גאלב מג'אדלה: מועצה אזורית עמק הירדן?

גאלב מג'אדלה: מינהל מקרקעי ישראל, שאתם אומרים שהוא הכוכב מספר 1?

גאלב מג'אדלה: משרד החקלאות?

יוסי ורדי: הוא מעורב בענף הדיג.

גאלב מג'אדלה: הרשות להגנת הטבע לא חשובה?

גאלב מג'אדלה: תהיה רציני.

גאלב מג'אדלה: כל אחד מה19 חושב שהוא אלוהים.

נחום דוד: לפני 4 שנים הוקמה ועדת חקירה על ידי שר הפנים, בראשותו של השופט המחוזי בדימוס כדי לחקור את כל הנושא של סביב כינרת.

נחום דוד: אני חבר בצוות הזה.

נחום דוד: היא לא סיימה את העבודה שלה.

ניר פפאי: היא סיימה את העבודה שלה לפני 3 שנים, רק לא מפרסמים את הדוח.

גאלב מג'אדלה: היא הגישה לשר הפנים המלצות, מסקנות?

נחום דוד: את תחום שיפוט טבריה הוועדה סיימה.

נחום דוד: הקטע המקיף לא הסתיים.

נחום דוד: הבחור צריך לכתוב את סיכום הדוח.

נחום דוד: הוא עדיין לא כתב אותו.

יחזקאל לביא: זאת הייתה ועדה עם שני כובעים.

יחזקאל לביא: כובע אחד שלה היה כוועדה לצורך העברת שטחים.

יוסי ורדי: זאת ועדת חקירה לגבולות.

יחזקאל לביא: זה הסתיים.

יחזקאל לביא: את הדוח הנוסף לא הגישו.

נחום דוד: כל הנושא של הקרקעות והשימושים עוד לא הסתיים.

נחום דוד: רק טבריה הסתיים.

גאלב מג'אדלה: מי זה כבוד השופט?

נחום דוד: אביגדור משאלי.

גאלב מג'אדלה: אנחנו רוצים לדעת מה קורה עם הדוח.

יצחק גל: אנחנו מנסים להיות מעשיים.

יצחק גל: אנחנו חושבים שצריך להקים גוף מתאם, לא גוף חדש, שמספר מצומצם של גופים יהיו מיוצגים בו.

גאלב מג'אדלה: כולל מינהלת הכנרת?

יצחק גל: יש הצעה שמינהלת הכינרת תרכז את זה.

יצחק גל: זאת לא רק הצעה שלנו, זאת גם הצעה של משרד הפנים.

גאלב מג'אדלה: האם זה בגלל המקצועיות שלה, או בגלל השם שלה?

יצחק גל: היה לנו בעבר צוות ניקיון ותקציב.

יצחק גל: בנציבות המים, שהם אחראים עלינו, הוחלט להוריד לנו את זה .

יצחק גל: חשוב שאדוני יבין שיש לפחות 5 סוגי חופים.

יצחק גל: יש חופים ציבוריים, פרטיים, פתוחים וחקלאיים.

יצחק גל: התמונה קצת יותר מורכבת.

משה רוטר: העמותה הציבה לה מטרות.

משה רוטר: יש לה תקנון מסודר.

משה רוטר: אנחנו מפעילים את צפון מזרח הכינרת, את אותם קטעים בתחום שיפוטה של מועצה אזורית גולן בהתאם לדעתנו ודעתה של המועצה, בהתאם לכל הוראת דין, סדר וחוק.

משה רוטר: זה חשוב בתור כותרת.

משה רוטר: אנחנו עברנו ב94 מסכת לא קטנה של התדיינות שהסתיימה בפסק דינו של כבוד השופט זמיר, שקבע מסמרות שעל פיהם הדברים יתקדמו.

משה רוטר: אכן היה מכרז שבחר את המפעילים.

משה רוטר: אני חייב לציין שלא מדובר פה בחוק חובת מכרזים, כי אם במכרז על פי דיני מועצות אזוריות - התוספת השנייה לדיני מועצות אזוריות - שקובע את ההתקשרות בין הרשות השלטונית למפעיל.

משה רוטר: כל תפקידנו בשטח הוא להפעיל את צפון מזרח הכינרת לשביעות רצונו של אותו מפקח מטעם ראש הרשות.

משה רוטר: הדברים נמשכו עד 2004,2005.

משה רוטר: היו בקשות חוזרות לשר הפנים לבקש פטור ממכרז.

משה רוטר: אנחנו נמצאים בשטח עד לפחות דצמבר 2005.

משה רוטר: אני אישית - אני יודע שגם חברי - מברכים מאוד על הפעילות - אם זאת אותה פעילות שהגיעה לירושלים מטעמם של אדם טבע ודין, אם זה מהאנשים הצעירים שהושטתי להם יד בהידברות, אם זה החברה להגנת הטבע.

משה רוטר: השילוב בין הגורמים הוא התוצאה הנכונה.

משה רוטר: היה ושילבנו את ידנו מתוך רצון טוב להגיע לתוצאה הטובה ביותר, מזה כולנו נהנה.

משה רוטר: לנו זאת פרנסה.

משה רוטר: זה אמצעי ייצור.

משה רוטר: כל בקרה היא נכונה, כל ביקורת היא טובה.

משה רוטר: לפני חצי שנה התקיימה בבניין הזה ישיבה של ועדת ביקורת, בראשותו של חבר הכנסת יורי שטרן.

משה רוטר: הזמן היה קצר ולא הספקנו לומר את דברנו.

משה רוטר: אני שמח שהיום יש לנו את הזכות לומר.

משה רוטר: דוח מבקר המדינה הוא זה שהיה הטריגר או המקפיץ של הנושא לסדר היום הציבורי.

משה רוטר: באותה ועדה ישנן הערות ראש הממשלה לדוח המבקר.

משה רוטר: ראש הממשלה זה תפקיד אחד.

משה רוטר: אני לא מכיר סגן.

משה רוטר: בדוח הזה נאמר כך: "תגובת המבוקרים".

משה רוטר: הזכירו פה לא אחת את מינהל מקרקעי ישראל.

משה רוטר: אני לא אגיד מילה טובה או רעה על מינהל מקרקעי ישראל.

משה רוטר: הוא הגוף שמנהל את קרקעות המדינה.

משה רוטר: מדובר בקרקעות של הציבור.

משה רוטר: מאחר ונאמר בדוח ראש הממשלה, בעמוד 210: "תגובת המבוקרים.

משה רוטר: מחוז הצפון של המינהל מכין בימים אלה 8 עיסקאות חדשות להרשאות שימוש לרשויות המקומיות בגין חופי הכינרת, על פי החלטת המועצה 1006, מיום 6.6.2004.

משה רוטר: צפי לאישור העסקאות וחתימת הסכמי הרשאה לשימוש 30.6.2005 באחריות מחוז הצפון".

משה רוטר: לצערי לא יושב פה ראש המועצה שזה בתחום שיפוטו.

משה רוטר: שמעתי את ראש מועצת עמק הירדן, מר ורדי, שאומר שהמינהל לא חתם איתו אפילו על הסכם אחד.

משה רוטר: פה מתחיל ונגמר מעגל הבקרה.

משה רוטר: לא בכדי הזכרנו את 1006.

משה רוטר: נחמד מאוד לקרוא את החלטת מועצת מינהל מקרקעי ישראל, שכותבת שההחלטה הזאת מבטלת החלטות קודמות.

משה רוטר: ישנה החלטה שנקראת 93, שהיא משנת 1970 בנושא של מקרקעי הכינרת.

משה רוטר: ישנה החלטה שנקראת 744.

משה רוטר: ישנה החלטה שנקראת 3115.

משה רוטר: אנחנו, כמפעילים בשטח, הסכמנו לקבל עלינו את הדין.

משה רוטר: מינהל מקרקעי ישראל - וזאת הדוגמה האישית שלי - תבע את רוטר משה על פינוי וסילוק יד .

משה רוטר: הגענו לבית המשפט בעפולה.

משה רוטר: אמר שם השופט ארבל סיני: "עדיפה כל פשרה על פני כל פסק דין שייתן בית משפט זה".

משה רוטר: יצאנו לפשרה.

משה רוטר: ההליך המשפטי הוקפא.

משה רוטר: אני מציע - ואני קורא לאדוני להעביר את זה כי בדיון הקודם אפרתי אמר שהוא לא ייתן שיהיה וואקום - שמהבית הזה תצא קריאה למנהל מינהל מקרקעי ישראל שילך לאותם הסכמים, לאותם חוזים.

משה רוטר: בסוכות האחרון הייתה יוזמה ברוכה של "מגמה ירוקה".

משה רוטר: באתי בבוקר, עם הפקח של משרד הפנים, ומצאתי גדר שנמצאת לאורך נחל, חתוכה וזרוקה על הריצפה.

משה רוטר: לא הם עשו את זה, אבל בעקבות ההתלהמות, בעקבות המגמה.

משה רוטר: .

משה רוטר: הגדר הזאת מומנה מכספו של הציבור.

משה רוטר: מטרתה למנוע נפילה של נופשים לתוך ואדי.

משה רוטר: ברגע שהדברים מאבדים שליטה, הם מגיעים לאן שהם מגיעים.

ניר פפאי: אני מברך את היושב-ראש על כך שהוא לא נותן לנושא הזה לרדת מסדר היום.

ניר פפאי: זאת הדרך היחידה שבאמת דברים יזוזו.

ניר פפאי: בדוח המעקב על דוח מבקר המדינה שפרסמנו לפני כחודש הראינו שלא ירדה ולו גדר אחת, למרות שמינהלת הכינרת יכולה להוריד מחר בבוקר גדרות בתחום אחריותה.

יוסי ורדי: למה להוריד גדרות?

ניר פפאי: הגדרות לא חוקיות ומונעות את זכות המעבר של הציבור לאורך החוף.

ניר פפאי: אני רוצה להתחבר לדברי ראש המועצה, יוסי ורדי.

ניר פפאי: אנחנו מדברים המון על דקלרציה , על עוד פיקוח, על עוד אכיפה.

ניר פפאי: את המציאות בחופי הכינרת לא ניתן לשנות על ידי עוד תוספת של חצי פקח או בדרך אחרת של רק חקיקה.

ניר פפאי: המציאות שנוצרה דורשת מאמץ הרבה יותר גדול, מאמץ ממלכתי של המדינה, של כל משרדי הממשלה.

ניר פפאי: השקעה צריכה לבוא לידי ביטוי כספי בעזרה לרשויות בתחזוקת חופים, בניקוי חופים ובפיתוח.

ניר פפאי: בדוח שפרסמנו יש אצבע מכוונת למדינה שהזניחה לאורך זמן את חופי הכינרת.

ניר פפאי: החלק הראשון של הדוח שלנו מתייחס לדוח מבקר המדינה.

ניר פפאי: יש תופעה מאוד מדאיגה.

ניר פפאי: אני אסביר למה אנחנו מזהים תופעה של אובדן הבעלות הציבורית על חופי הכינרת.

ניר פפאי: אחד ההיבטים של זה הוא הקרקעות הפרטיות.

ניר פפאי: יש תחושה שלאורך חופי הכינרת יש הרבה קרקעות פרטיות.

ניר פפאי: כל חופי הכינרת הם בבעלות הציבור.

ניר פפאי: יש פה ושם קרקעות פרטיות שמגיעות עד לקו המים העליון.

ניר פפאי: רוב הזמן יש קרקע ציבורית שגובלת בקו המים העליון.

ניר פפאי: רוב השנה הכינרת היא בבעלות ציבורית.

ניר פפאי: המדינה באזור של כפר נחום הקימה גדר.

יוסי ורדי: המדינה בנתה את הגדר.

ניר פפאי: היא ויתרה על 5 קילומטר במקרה הזה של חופי הכינרת.

ניר פפאי: אותו דבר באזור הזה של מגדל.

ניר פפאי: יש שם קרקעות פרטיות, אבל יש שם גם דרך ציבורית שמפרידה בין המים לקרקעות הפרטיות.

ניר פפאי: המדינה לא דאגה לשמור על הקרקעות האלו, היא אפשרה לכל המבנים בשטחים הפרטיים לנכס לעצמם את חופי הכינרת.

ניר פפאי: אותו הדבר באזור של כינרת.

ניר פפאי: אפשר לראות שיש קטע מאוד מצומצם של קרקעות שגובלות במים.

ניר פפאי: הזכרנו את הנושא של השתלטויות.

ניר פפאי: התחלנו במדינה – משרד החקלאות, מקורות.

ניר פפאי: אלה רק דוגמאות קטנות.

ניר פפאי: יש את החוף של ג'ינו, שזה חוף ציבורי שאדם פרטי השתלט עליו.

ניר פפאי: יש חופים של קיבוצים.

ניר פפאי: אני לא מדבר על קיבוצים שיש להם זכויות היסטוריות לחופי הכינרת, אני מדבר על קיבוצים שהם שכנים.

ניר פפאי: אחת הדוגמאות היא של חוף עמיעד.

ניר פפאי: יש קיבוצים נוספים שלכל אחד מהם יש קרקע ציבורית.

ניר פפאי: יש פער גדול בין תכנון למציאות.

ניר פפאי: מוסדות התכנון הפנימו את העיקרון שהחוף צריך להיות ציבורי.

ניר פפאי: יש את הדוגמה של עין גב.

ניר פפאי: יש את מלון חוף רון, שהתנאי להיתר בנייה היה מעבר ציבורי בחזית המלון שפונה לים.

ניר פפאי: כמובן את הבנייה הוא מימש, אבל הגישה לחוף נחסמה לחלוטין.

ניר פפאי: גם כשמוסדות התכנון קבעו שצריכה להיות גישה, בפועל היא לא מתקיימת.

ניר פפאי: צריכה להיכנס השקעה כספית של המדינה להחזרת חופי הכינרת.

ניר פפאי: צריך להשקיע פה כסף, כי בלי זה הדברים לא יזוזו.

ניר פפאי: אי אפשר להסתפק רק בדקלרציה.

ניר פפאי: אוי למדינה שאינה מסוגלת לשמור על נכסי הטבע והתרבות המופקדים בידיה.

ניר פפאי: צריכה להיות קריאה למשרדי הממשלה השונים לעגן תקציבים.

ניר פפאי: יש עוד כלי שהחברה להגנת הטבע מקדמת, שזה שביל סובב כינרת.

ניר פפאי: הנושא הזה יעלה במועצה הארצית.

ניר פפאי: אם הוועדה תוכל לקדם את הרעיון הזה שמתגלגל הרבה זמן זאת תהיה תרומה מאוד גדולה.

דוד אזולאי: מה ששמעתי כאן מזכיר לי דברים שנאמרו בזמנו על רצועת חוף הים התיכון.

דוד אזולאי: לקח הרבה זמן עד שחוקקנו את חוק החופים.

דוד אזולאי: אני חושב שגם פה צריך ללכת על אותו רעיון, פשוט לחוקק חוק שנקרא חוק הכינרת.

דוד אזולאי: אי אפשר להטיל את זה על הרשויות המקומיות.

דוד אזולאי: הרשויות המקומיות לא מסוגלות להרים את הפרוייקט הזה, אין להן את האמצעים או את היכולת להרים את הפרוייקט הזה .

דוד אזולאי: הצעתי היא שנוביל חקיקה פרטית שתאלץ את הממשלה להוביל חוק, כי אחרת אנחנו יכולים להמשיך פה לדון.

דוד אזולאי: אנחנו לא יכולים לדרוש מהממשלה תקציב, כי יגידו שאין כסף, שאין כוח אדם.

דוד אזולאי: לדברים אחרים תמיד יהיה כסף וכוח אדם, אבל לזה לא יהיה.

דוד אזולאי: אני מציע לכם להכין הצעת חוק, להביא אותה לחברי הכנסת כדי שתתחיל להתגלגל בבית.

דוד אזולאי: זה ייאלץ את הממשלה להכין הצעת חוק משלה כנגד הצעת חוק פרטית של חברי הכנסת.

גאלב מג'אדלה: אנחנו בסוף חודש ינואר נקיים דיון.

גאלב מג'אדלה: לדיון יוזמנו כל המערכות והגורמים של התכנון והבנייה.

גאלב מג'אדלה: אנחנו ניזום מספר דברים שכרגע לא נוכל להגיד מה הם.

גאלב מג'אדלה: בשלושה חודשים האלה ניזום מספר דברים שנוגעים לעניין.

גאלב מג'אדלה: אני בהחלט מוכן לקדם את הרעיון של חבר הכנסת אזולאי לחקיקה פרטית כדי להאיץ בממשלה.

גאלב מג'אדלה: אי מציע שעד הדיון הבא בסוף ינואר כל אחד מאיתנו יעשה שיעורי בבית, כאשר אני מתכוון לממשלה.

גאלב מג'אדלה: אני מוכן שבאמצע התקופה נעשה סיור.

גאלב מג'אדלה: אנחנו נקיים שיחה עם יושבת ראש הוועדה לביקורת של הכנסת, כדי ששתי הוועדות יעבדו בעת ובעונה אחת לקדם את המטרה, לא כדי לשים מקלות בגלגלים אחת לשנייה.

גאלב מג'אדלה: אין לנו שום כוונה לגלוש לתחום האחריות של הוועדה לביקורת המדינה.

גאלב מג'אדלה: יש לנו תחום מספיק רחב שצריך להתמקד בו.

גאלב מג'אדלה: אני ממליץ לוועדה של צוות ההיגוי שקם בצפון לפתוח יחסי תיאום עם הוועדה כדי שנוכל לסייע וגם להסתייע.

גאלב מג'אדלה: אין לנו שום כוונה לבוא במקום מישהו, אפילו לא במקום הגוף הכי קטן בין 19 הגופים.

גאלב מג'אדלה: יש לנו כוונה לסייע לכל הגופים האלה, כדי שבקיץ הבא תהיה כינרת פחות מזוהמת, נקייה יותר, יותר אטרקטיבית, יותר בטוחה, לטובת כלל אזרחי ישראל.

גאלב מג'אדלה: אני מאוד מקווה שיהיה בינינו שיתוף פעולה עד סוף ינואר, כדי שנוכל להגיד שקידמנו מספר דברים.

גאלב מג'אדלה: אני ממליץ לך, מר אוחיון, לא להזניח את הדברים הקטנים ולחכות לדברים הגדולים, כי גם דבר קטן שעושים בסופו של דבר משפר את התמונה.

גאלב מג'אדלה: במקביל, אפשר גם לטפל בדברים הגדולים.

גאלב מג'אדלה: אנחנו נוציא מכתב למנכ"ל מינהל מקרקעי ישראל, אפרתי, עם העתק לשר הממונה.

גאלב מג'אדלה: אני מבקש מהמינהל, בטרם יתקיים הדיון, שיביא דוח מפורט ומסודר מה הוא מתכוון לעשות בכינרת, למה הוא לא חותם על החוזים עם הגופים המוסמכים, איך הוא רואה את הפתרון לנושא הכינרת.

גאלב מג'אדלה: אנחנו מקווים שתוך שבועיים שלושה יהיו לנו תשובות.

גאלב מג'אדלה: אם לא, אנחנו נדאג להשתמש בסנקציות שיש בסמכותנו.

גאלב מג'אדלה: אני אצטער אם אצטרך להשתמש בהן.